Euskal enpresen %92k teknologia digitalak erabiltzen ditu — TUlankide MONDRAGON
2020-04-07T15:52:37+02:00
Garapen Industrialerako Nazio Batuen Erakundeak “Euskal industriaren eraldaketa digitala eta bere posizioa balio-kate globaletan” izeneko txostenean dio inkestatutako enpresen % 92k gutxienez teknologia digital bat txertatu duela. Gainera, enpresen %80k bi teknologia digital darabiltzate eta %70ek hiru.
Azterlan hori oinarritzat erabili da euskal industriaren eraldaketa digitalaren esperientzia sartzeko UNIDOk bi urterik behin egiten duen Garapen Industrialari buruzko IDR 2020 Txostenean, zeinak aztergai baitu manufakturako produkzioaren etorkizuna eta teknologia berrien inpaktua garapen bidean dauden herrialdeen nahiz herrialde industrializatuen industrializazio-prozesuetan. Txostena egiteko, UNIDOko hainbat kide etorri ziren Euskadira, eta elkarrizketak egin zituzten enpresa industrialekin, hala nola, Fagor Industrial, Ormazabal, Gestamp, Arteche, SNA Europe, NBI Bearings edota Orbearekin, eta baita ere ACICAE, AFM, EEE eta GAIA klusterrekin. Cristina Oyónek, Ekimen Estrategikoen arduradunak, aurkeztu zituen txostenaren emaitzak txostena egin zuen Aditu Taldearen aurrean, eta Ekonomi Garapen eta Azpiegitura sailburu Arantxa Tapiak berretsi zituen UNIDOren egoitzara eginiko bisita batean